hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վրաստանի և Հայաստանի քաղաքացիություն ունեցող 26-ամյա Մեկսետ Սարգսյանը Հայաստան էր վերադարձել սովորելու և աշխատելու նպատակով, սակայն մեկ տարուց ավելի է նախ քննչական, ապա դատավարական քաշքշուկների մեջ է հայտնվել:
2018 թվականի մարտի 28-ին՝ նախնական տվյալներով՝ ազգայնական հողի վրա 4 երիտասարդներ հարձակվում են Չարենցի փողոցում խցանման մեջ հայտնված մեքենայի վրա: Թեթև վիճաբանությունից հետո երիտասարդները փախուստի են դիմում՝ ճանապարհին կրակոց արձակելով մեքենայի ուղղությամբ: Վիրավորներ չեն եղել:
Մեկսետ Սարգսյանին մեղադրանք է առաջադրվում ՀՀ քրեական օրենսգրքի 235-րդ հոդվածի 1-ին մասով՝ ապօրինի կերպով հրազեն, ռազմամթերք, ակոսափող հրազենի փամփուշտներ, պայթուցիկ նյութեր կամ պայթուցիկ սարքեր ձեռք բերել, իրացնել, պահել, փոխադրել կամ կրել և 258-րդ հոդվածի 4-րդ հոդվածով՝ խուլիգանություն, որը զուգորդվել է անձի առողջությանը միջին ծանրության վնաս պատճառելով: Առաջադրված մեղադրանքում Սարգսյանն իրեն մեղավոր չի ճանաչել: Նրա նկատմամբ խափանման միջոց կալանքը փոխարինվել է 4 միլիոն ՀՀ դրամ գրավով:
Մեղադրանքի կողմը միայն երկու ապացույցով է պնդում առաջադրված մեղադրանքը՝ իրականացված դատաքիմիական փորձաքննության արդյունքներով և, ըստ Ոստիկանության, դեպքի վայրում գտնվող լեյտենանտ Արսեն Սիրունյանի տված ցուցմունքով:: Փորձաքննության համաձայն, ամբաստանյալի հագուստի վրայից հայտնաբերվել են կրակոցի արգասիքներ:
«Ոստիկանությունում գցել-բռնել են, որ կրակողն իմ վստահորդն է եղել, քանի որ «կապիշոնով» հագուստ է եղել հագին: Ոստիկան Արսեն Սիրունյանին էլ բերել են, որ իբր ինքը դեպքի վայրում է եղել, սակայն քրեական գործում որևէ ապացույց չկա այդ մասին: Բացի այդ՝ ես պարզել եմ, որ տվյալ մեքենան իրեն չի պատկանում»,- Forrights-ի հետ զրույցում նշեց Մեկսետ Սարգսյանի պաշտպան Մանվել Վարդանյանը և հավելեց՝ լեյտենանտ Սիրունյանին այդ դեպքից հետո պարգևատրել են և բարձրացրել կոչումը:
Ըստ փաստաբանի, ոստիկան Սիրունյանը ցուցմունք է տվել, որ դեպքի 20 վայրկյանների ժամանակ ինքը հասցրել է տեսնել և ֆիքսել 4 հոգու, ու այդ կարճ ժամանակում՝ արձանագրել 72 փաստ:
«Ես միջնորդել եմ դատաինտելեկտուալ փորձաքննություն նշանակել այդ ոստիկանի նկատմամբ՝ ստուգելու նրա մտավոր կարողությունները, բայց քննիչները մերժեցին: Եթե իմ համոզմունքները հաստատվեն, ապա սուտ մատնության համար կդատապարտվի ոստիկան Սիրունյանը»,- իր խոսքում նշեց փաստաբանը:
Մեքենան, որի մեջ գտնվել են երիտասարդները, հայտնաբերվել է պոլիէթիլենային շիշ, նշանակվել՝ դատամատնահետքային փորձաքննություն: Փաստաբանն այստեղ ևս թերացում է հայտնաբերել: Քննիչները հարկ չեն համարել կրկին մատնահետք վերցնել Սարգսյանից, սակայն արձանագրության մեջ նշել են, որ մեղադրյան ինքն է հրաժարվել փորձաքննությունից.
«Ո՞նց է հնարավոր նման բան, որ քննչական խումբը նայի մեղադրյալի ուզել-չուզելուն»,- փաստեց Վարդանյանը:
Նշանակվել է դիմանկարային և տեսաձայնագրային համալիր փորձաքննություն, սակայն առանց ստանալու տեսախցիկների փորձաքննության արդյունքները, քննիչը գործն ուղարկել է դատարան: Փաստաբան Վարդանյանը քննիչին միջնորդում է սպասել արդյունքներին, սակայն քննիչը հայտարարում է՝ դա իր գործն է, կուզի՝ կսպասի, կուզի՝ ոչ: Այս փորձաքննության արդյունքները փաստաբանին հասանելի չեն լինում մինչև դատական նիստը. «Հայաստանի Հանրապետության փորձագիտական կենտրոն» ՊՈԱԿ-ը մեղքը գցում է քննիչի վրա, քննիչը՝ ՊՈԱԿ-ի:
«Դա իրենց արհեստանոցն է, ինչ ուզեն կարող են անել, ինչ եզրակացություն ասես՝ կարող են տալ: Սակայն փորձաքննությունը ցույց տվեց, որ կրակողն այն անձը չի եղել, ում հագուստի վրա հայտնաբերվել է պարկուճի փոշին: Փաստացի, այս հիմնարվորմամբ ապացուցվում է, որ կրակողը Մեկսետ Սարգսյանը չի եղել»,- հայտարարեց պաշտպանը:
Գործը քննող դատավոր Մեսրոպ Մակյանը փաստաբան Մանվել Վարդանյանին վստահություն չի ներշնչում: Ըստ նրա, դատավորը թշնամական վերաբերմունք ունի իր պաշտպանյալի նկատմամբ և ամեն ինչ անում է, որ Մեկսետ Սարգսյանը դատապարտվի չկատարած հանցանքի համար:
«Եթե դատավորը մեղադրող դատախազներին խոստացած չլիներ, որ կապացուցի առաջադրված մեղադրանքը, ապա նրանք վաղուց էին մեղադրանքից հրաժարվել: Իմ համոզմամբ՝ Մակյանը խոստացել է, որ կանի անհնարը»:
Պաշտպան Մանվել Վարդանյանը գործի անօրինականությունների մասին մի շարք դիմումներ է ուղարկել ինչպես Գլխավոր դատախազին, այնպես էլ ՀՀ վարչապետ Նիկոլ Փաշինյանին, սակայն՝ անարդյունք: Փաստաբանն ահազանգել է նաև Մարդու իրավունքների պաշտպանի գրասենյակ, որը, չնայած գործը վարույթ է ընդունում, սակայն մինչ օրս որևէ տեղաշարժ չկա:
«Մինչև գործում հանցագործություն չանեն, Մեկսետին դատապարտել չեն կարող»,- հայտարարեց պաշտպանը:
Նախորդ նյութըՍԴ-ն որոշել է քննել Քոչարյանին մեղսագրվող 300.1 հոդվածի սահմանադրականության հարցը
Հաջորդ նյութըՄիջին մասնագիտական կրթություն ստացող 479 քաղաքացի այս տարի զինծառայությունից տարկետում կստանա
Հայկական կողմն ունի 3 զոհ.ՊՆ
Դատավոր Բորիս Բախշյանն արդարացվեց
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.